b'\n_START_ARTICLE_\nFantomka\n_START_PARAGRAPH_\nFantomka (tako\xc4\x91er poznata kao balaklava i skija\xc5\xa1ka maska) je potkapa koja pokriva cijelu glavu osim dijelova koji izla\xc5\xbeu cijelo lice ili samo gornji dio lica te katkad o\xc4\x8di i usta ili samo o\xc4\x8di. Mo\xc5\xbee slu\xc5\xbeiti i kao kapa te kao \xc5\xa1al. Naziv "balaklava" potje\xc4\x8de od imena grada Balaklave na poluotoku Krimu u Ukrajini gdje su britanske snage za vrijeme Krimskog rata koristile fantomku kako bi se britanski vojnici mogli za\xc5\xa1tititi od o\xc5\xa1tre zime._NEWLINE_Suvremena fantomka mo\xc5\xbee biti izra\xc4\x91ena od vi\xc5\xa1e materijala kao npr. svile, pamuka, polipropilena, neoprena, vune, akrilnih vlakana ili runa._NEWLINE_Fantomku koriste motociklisti, skija\xc5\xa1i, planinari, radnici na velikim visinama kako bi se mogli za\xc5\xa1titi od hladno\xc4\x87e te ju tako\xc4\x91er koriste policija i vojska u protuteroristi\xc4\x8dkim akcijama, no najvi\xc5\xa1e se koristi u kriminalnim skupinama kako bi se prekrio ne\xc4\x8diji indetitet tijekom izvr\xc5\xa1avanja protuzakonitih radnji.'